梅尧臣
嘉佑二年七月九日大雨寄永叔内翰
去年龙母沐，今年龙妇浴。
民何竞相传，讹言初愿戮。
沐水不湿缨，浴波吞目睛。
连岁果为患，准度非人情。
岛夷尚弗尔，况乃此京城。
天公亦屇详，天子大圣明。
尧时不昏垫，安见尧忧茕。
今但微禹力，上心常屏营。
祠官骏奔走，请祷必竭诚。
庙堂列土偶，椒酒空湛盈。
灵气自莫主，非以尧言轻。
霹雳夜复作，虾蟆尚听鸣。
辇道有白水，都人无陆行。
浮萍何处来，青青绕我楹。
连墙已坏破，屋赖搘撑牢。
缅怀所亲友，亲友皆占高。
独知欧阳公，直南望滔滔。
遗奴揭厉往，答言颇力劳。
正取旧戽斗，自课僮仆操。
明日苟不已，挈家仍避逃。
贤者尚若是，焉用数我曹。
免为不吊鬼，世上鸿毛。